Adam van Breen
Store norske leksikon,Kunst og estetikk,Bildende kunst,Kunsthistorie,Nederlandsk og flamsk billedkunst 1400-1750
Adam van Breen var en nederlandsk maler og grafiker, sannsynligvis fra Haag. Han var virksom på 1600-tallet. I 1618 illustrerte han verket Les Évolutions militaires suivant l'idée du Prince de Nassau.
Van Breen oppholdt seg i Norge fra 1624 til 1646 og malte blant annet 25 bilder til Christian 4s sal på Kongsberg (nedbrent i 1632). Til Kongsberg kirke utførte han altertavlen i 1632 (nå i Lyngdal kirke i Numedal). Kanskje utførte han også altertavlen til Hellig Trefoldighetskirke i Oslo, skadet av brann i 1686 og senere revet. Adam van Breen var dessuten virksom som dekorasjonsmaler på Akershus slott. Han laget også en del portretter, blant annet av biskop Boesen og Marthe Jensdotter (1646), det første henger i Oslo domkirke, det andre i Nasjonalmuseet/Nasjonalgalleriet. Les mer i Store norske leksikon kunst i Nederland portrettkunst